###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2022. április 28-án** megtartott üléséről(**2022/VIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Gyurcsek János alpolgármester Molnár Pál, Dr. Kanász-Nagy László, Nagyné László Erzsébet, Dr. Pintér Zoltán, Karcagi‑Nagy Zoltán, Pánti Ildikó, Andrási András, Lengyel János, képviselők

Sári Kovács Szilvia alpolgármester, Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Nyester Ferenc önkormányzati tanácsadó, Szabóné Fábián Éva humánpolitikai ügyintéző, Dr. Dorkó Zsolt r. ezredes, rendőrségi főtanácsos, gazdasági rendőrfőkapitány-helyettes, Dr. Karsai Lajos r. alezredes, kapitányságvezető, Török József, a VOLÁNBUSZ Zrt. karcagi forgalmi telephelyvezetője, Kunné Nánási Mónika a Déryné Kulturális, Turisztikai, Sport Központ és Könyvtár mb. igazgatója, Sótiné Szathmári Dóra a Déryné Kulturális, Turisztikai, Sport Központ és Könyvtár munkatársa, Gulyás Ferencné a Madarász Imre Egyesített Óvoda intézményvezetője, Andrási István a Nagykun Vízmű Kft. ügyvezetője, Kovács Miklósné, Kabainé Csanádi Mária, Somogyi Gabriella, Somogyi János, Bosnyák Imre, Harsányi Lajos bizottsági tagok, Karcagi Hírmondó, Karcag TV, FM rádió munkatársa, Donkó Gábor informatikus, Kovács Mária szervezési ügyintéző, Kompanekné Sánta Mária szervezési ügyintéző-jegyzőkönyvvezető, a lakosság és a pártok részéről 8-10 fő

**Távolmaradását bejelentette:** Kozma Dániel képviselő

**Szepesi Tibor polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 10 képviselő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi napirendi pont kerüljön felvételre:

|  |  |
| --- | --- |
| **14. pótnapirendi pont:** | Javaslat a „Polgármesteri Dicséret” elismerésről és annak adományozási rendjéről szóló rendelet-tervezetre  Előadó: Rózsa Sándor jegyző |

Először a módosító indítvány elfogadásáról kell dönteni, aki egyetért, kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**Szepesi Tibor polgármester:** Van-e további napirendi javaslat?

További napirendi javaslat nem hangzott el.

**Szepesi Tibor polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat az önkormányzat közművelődési feladatairól szóló 23/2007. (VI.01.) önkormányzati rendelet módosítására | Rózsa Sándor jegyző |
| 1. Beszámoló a település közrend és közbiztonság helyzetéről | Dr. Karsai Lajos kapitányságvezető |
| 1. Tájékoztató a 2022. évi nyári szezonkezdésre történő felkészülésről | Andrási István ügyvezető |
| 1. Javaslat a rászoruló gyermekek intézményen kívüli ingyenes nyári szünidei étkeztetésének időtartamára | Szepesi Tibor polgármester |
| 1. Beszámoló az Oktatási Hivatal Bázisintézményi feladatainak ellátásáról a Madarász Imre Egyesített Óvodában | Gulyás Ferencné intézményvezető |
| 1. Javaslat a Madarász Imre Egyesített Óvoda intézményi átszervezésére | Szepesi Tibor polgármester |
| 1. Javaslat a MOL-Új Európa Alapítvány VárosFa program pályázatán való részvételre | Szepesi Tibor polgármester |
| 1. Javaslat a Magyar Turisztikai Ügynökség által meghirdetett Virágos Magyarország települési versenyen való részvételre | Szepesi Tibor polgármester |
| 1. Javaslat a Déryné Kulturális, Turisztikai, Sport Központ és Könyvtár intézményvezetői állásának pályázati meghirdetésére | Szepesi Tibor polgármester |
| 1. Javaslat a „Barnamezős területek rehabilitációja Karcagon” című projekt önerő kiegészítésére | Szepesi Tibor polgármester |
| 1. Javaslat a VOLÁNBUSZ Zrt. 2021. évi autóbusszal végzett helyi személyszállítás közszolgáltatási tevékenységről szóló beszámolójának elfogadására | Szepesi Tibor polgármester |
| 1. Jelentés a lejárt határidejű határozatok végrehajtásáról | Dr. Bukács Annamária irodavezető |
| 1. Javaslat a Karcag, Petőfi utca 31. szám alatti önkormányzati bérlakás bérbeadására | Szepesi Tibor polgármester |
| 1. Javaslat a „Polgármesteri Dicséret” elismerésről és annak adományozási rendjéről szóló rendelet- tervezetre | Rózsa Sándor jegyző |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**91/2022. (IV.28.) „kt.” sz. h a t á r o z a t**

**a Karcag Városi Önkormányzat Képviselő-testülete 2022. április 28-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Javasolta, hogy a **13. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt.

**92/2022. (IV.28.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **13. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Ismertette, hogy az Országgyűlés 2000. évi döntése szerint 2001-től minden évben április 16-án tartják a **holokauszt áldozatainak magyarországi emléknapját.**

Együttérzésünk jeléül kérte, hogy egy perces néma felállással adózzanak a magyarországi és a karcagi áldozatok emlékének.

***– 1 perces néma felállás –***

**Szepesi Tibor polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **április 8-án,** az Arany János Általános Iskolában a XI. Roma projektzáró rendezvényén Pánti Ildikó képviselte az Önkormányzatot.

* **8-án** került átadásra a Kerékpáros pumpapálya az Erzsébet –ligetben. Az eseményen Szepesi Tibor polgármester mondott köszöntőt, jelen voltak: Sári Kovács Szilvia alpolgármester, Molnár Pál, Nagyné László Erzsébet, Pánti Ildikó és Dr. Pintér Zoltán képviselők.
* 8-án Lélekhíd címmel jótékonysági hangverseny volt az Erkel Ferenc Alapfokú Művészeti Tagiskolai intézményben, a Kárpátaljáról, illetve Ukrajnából a háború elől menekülők megsegítésére. A jótékonysági eseményen Pánti Ildikó képviselő asszony vett részt.
* **11-én** a Karcag és Térségi Tehetségsegítő Tanács „Játszd újra” c. kreatív alkotó kiállítását Sári Kovács Szilvia alpolgármester nyitotta meg, illetve közreműködött a díjak átadásában a Déryné Kulturális Központban, jelen volt Pánti Ildikó képviselő.
* **12-én** az Erkel Ferenc Alapfokú Művészeti Tagiskolai Intézményben megrendezett III. Jász-Nagykun-Szolnok megyei vonósversenyen Dr. Pintér Zoltán képviselő mondott köszöntőt.
* **13-án** a Déryné Kulturális Központ adott otthont a Karcag és Térsége Tehetségfejlesztő Tanács Szakmai fórumának, mely fórumot Sári Kovács Szilvia alpolgármester nyitott meg. Jelen volt Pánti Ildikó képviselő.
* **13-án,** a Magyar Kézilabda Szövetség támogatásával a Kiskulcsosi Tagiskola udvarán megépülő kézilabda pálya kivitelező részére történő munkaterület átadásán Szepesi Tibor polgármester képviselte az Önkormányzatot.
* 13-án, a Csokonai Könyvtárban „Minek nevezzelek” címmel a költészet napja alkalmából szervezett megemlékezésen Pánti Ildikó képviselő volt jelen.
* **20-án** a Déryné Kulturális Központban családtagjai, tisztelői körében köszöntötte az Önkormányzat a karcagi születésű Csikos Sándor színművészt a Kossuth-díj elismerés alkalmából. Az ünnepségen Szepesi Tibor polgármester mondott köszöntőt, jelen volt: Sári Kovács Szilvia alpolgármester, Karcagi-Nagy Zoltán, Nagyné László Erzsébet, Pánti Ildikó és Pintér Zoltán képviselők.
* **21-én** a Karcagi Rendőrkapitányság állományülésén Szepesi Tibor polgármester adta át Jenei József rendőr alezredes részére a Karcag Város Közbiztonságáért díjat.

* **21-én**, Dr. Pintér Zoltán az „Aranybulla 800” – Az „Aranybulla” mozgalom, a rendi struktúra középkori gyökerei és hatásai a magyar társadalomfejlődésre címmel előadást tartott a Déryné Kulturális Központban az Életet az Éveknek Nyugdíjas Klub tagjai részére.
* **21-én,** a Városházán átadásra került a Jász-Nagykun-Szolnok Megyei 03. sz. választókerület megválasztott országgyűlési képviselője, F. Kovács Sándor részére a megbízólevele. Az eseményen Szepesi Tibor polgármester, Gyurcsek János és Sári Kovács Szilvia alpolgármesterek, Dr. Kanász-Nagy László, Nagyné László Erzsébet, Dr. Pintér Zoltán és Pánti Ildikó képviselők voltak jelen.
* **26-án**, a Déryné Kulturális Központban tartotta nyitó foglalkozását a Városi Pedagógus Klub, mely eseményen Pánti Ildikó képviselő vett részt.

**Szepesi Tibor polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**93/2022. (IV.28.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester**: Bejelentette, hogy **a szabadságolási terv** szerint a két ülés között eltelt időszakban nem vett ki szabadságot.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Andrási András képviselő:** Az elmúlt időszakban gyakori lakossági jelzés érkezett, hogy a temetőkben a sírokra kivitt virágok, csokrok, koszorúk, kegytárgyak eltűnnek. Ez vonatkozik minden temetőre. Javasolta, hogy erre keressenek megoldást, hogy ezek az elítélendő cselekmények megszűnjenek. Kérte polgármester urat, hogy ebben a kérdésben járjon el és a lehetőségekhez képest tegyen benne intézkedést!

További felvetése az volt, hogy a városban a vízelvezető árkok állapota nem megfelelő. Az utóbbi időszakban esősebb idő volt és összegyűltek az esővizek, aminek el kellett volna folyni. Látta a költségvetésben van erre keret, van lehetőség ezeknek a munkáknak az elvégzésére. Kérdése az volt, hogy mikor lehet hozzákezdeni?

**Szepesi Tibor polgármester:** Megvizsgálják azokat a lehetőséget, amelyek a temetői kegytárgyak, koszorúk, virágok eltűnésével kapcsolatosak. Kerítéssel, kapuk zárásával próbálják az egyházak is megoldani ezt a gondot. Ezek erkölcsi problémák is, akiknek van arra foganatja, hogy a sírokon elhelyezett virágokat, koszorúkat, kegytárgyakat tulajdonítsanak el. Ezt sajnálatos módon felháborítónak tartja és mindent meg kell tenni ennek a kiküszöbölésére, megakadályozására.

A vízelvezetőárkok állapotát tudják milyen, erre pályáztak, ezekre kaptak pályázati forrást is, ahogy képviselő úr is tudja. A legfrekventáltabb helyeken, a katolikus városrésznek próbálják első körben és első forrásból megoldani a problémáját. Arra kért mindenkit, hogy a szemetet ne az árokban, hanem a kihelyezett szemetesekben próbálja elhelyezni, ezzel is segítve azt, hogy a nagymennyiségben lehullott csapadék el tudjon folyni.

A fűnyírással és a gaztalanítással mindenki tudja segíteni a vízelvezetést, hogy ne ütközzön akadályokban, hanem folyamatos legyen.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat az önkormányzat közművelődési feladatairól szóló 23/2007. (VI.01.) önkormányzati rendelet módosítására |

**Szepesi Tibor polgármester:** Jogszabályváltozás miatt vált szükségessé a címben megfogalmazott rendelet módosítása. A preambulum felhatalmazó rendelkezéseit szükséges pontosítani, és hatályon kívül helyezni a rendelet célját.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 10/2022. (IV.29.) önkormányzati rendelete

**az önkormányzat közművelődési feladatairól szóló 23/2007. (VI. 01.) önkormányzati rendelet módosításáról**

Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk. (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 42.§ 1. pontjában meghatározott feladatkörében eljárva a következőket rendeli el:

**1. §** A Karcag Város Önkormányzata Képviselő Testületének az önkormányzat közművelődési feladatairól szóló 23/2007. (VI. 1.)rendelet (továbbiakban: Rendelet) preambuluma:

„Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott jogalkotói hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. §-ban kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva az alábbi rendeletet alkotja:”

helyébe a következő rendelkezés lép:

“Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következő rendeletet alkotja:”

**2. §** Hatályát veszti a Rendelet 1 §-a, az ahhoz tartozó fejezetcímmel együtt.

**3. §** Ez a rendelet a kihirdetését követő napon lép hatályba és az azt követő napon hatályát veszti.

Karcag, 2022. április 11.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 76. § (1) bekezdése értelmében a települési önkormányzat kötelező feladata a helyi közművelődési tevékenység támogatása.

A 83/A. § (1) bekezdése alapján  a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján - a Közművelődési Kerekasztallal és a települési nemzetiségi önkormányzattal való egyeztetést követően - rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét. Jogszabályváltozások miatt szükségessé vált a Karcag Város Önkormányzata Képviselő Testületének az önkormányzat közművelődési feladatairól szóló 23/2007. (VI. 1.) rendelet módosítása. A Preambulum felhatalmazó rendelkezéseit pontosítani szükséges és hatályon kívül kell helyezni a rendelet célját.

**R É S Z L E T E S I N D O K O L Á S**

Az 1. §-hoz

A Preambulum módosítását tartalmazza.

A 2. §-hoz

A rendelet célját hatályon kívül helyezi.

A 3.§ - hoz

A rendelet hatályba lépéséről rendelkezik.

|  |  |
| --- | --- |
| **2. napirendi pont:** | Beszámoló a település közrend és közbiztonság helyzetéről |

**Szepesi Tibor polgármester:** Megkérdezte kapitány urat kíván-e szóbeli kiegészítést tenni?

**Dr. Karsai Lajos a Karcagi Rendőrkapitányság vezetője:** A kiküldött írásbeli beszámolót néhány dologgal egészítette ki. Az írásos anyag és a mellékletek, táblázatok is statisztikai adatokra épülnek, az elmúlt 12 évet tudják viszonyításképpen bemutatni, hiszen azóta van egységes statisztika. Elmondható, hogy számszakilag Karcag város területen a bűncselekmények száma csökkenő tendenciát mutat. Ez a csökkenő tendencia nem szakadt meg az idén sem. Részletesen ismertette a beszámolóban foglaltakat, kiemelve a statisztikai kimutatásban szereplő adatokat, mely szerint minden területen kimutatható százalékosan a csökkenés. Említést tett arról, hogy az eredmények javulásához nagy mérték hozzájárult, és számos esetben nagy segítségre volt az önkormányzat által a város kamerarendszerének kiépítése, valamint az egyre több magánszemélyeknél jelenlévő térfigyelő kamerák, amelyek hozzásegítettek az elkövető beazonosításához, elfogásához is.

Rámutatott a társszervekkel való együttműködésre, különösen az önkormányzattal ahonnan minden segítséget megkapnak. Kiemelt stratégiai partnerük a polgárőrség, akár járőrözésben önállóan, akár a rendőrséggel közös alapellátásban, mindig ott van, számíthatnak rá. Nagy tisztelettel köszönte meg és kérte minden említett szervet, szervezetet, az önkormányzat jövőbeni támogatását, hiszen az idén is számos olyan feladat rendezvény van, amelyet közösen szerveznek, közösen oldanak meg és közösen kell megoldani annak megfelelő biztosítását, lefolyását. Külön köszönetet mondott az önkormányzatnak, a rendőrség felé nyújtott támogatását, kifejezetten a lakhatások kérdésének a megoldásában, amely nagymértékben hozzájárul ahhoz, hogy az állományt itt tudják tartani és hosszútávon tudjanak a munkájukra számítani. Megköszönte mindenki munkáját, az állampolgároktól jogkövető magatartást kért és akkor a rendőri intézkedésekkel nem lesz probléma.

Kérte a beszámolójának elfogadását.

**Szepesi Tibor polgármester:** Megköszönte a tartalmas, mindenre kiterjedő, részletes beszámolót és annak kiegészítését. Nagyon jó hír, amit a beszámoló sorai tartalmaznak, hogy az elmúlt 12 év adatait vizsgálva, megállapítható, hogy a legkevesebb bűncselekmény szám, tavaly, 2021. évben volt, ami szerencsére javuló tendenciát mutat. Reméli, hogy ez még javítható is lesz a következő években. Vitára bocsátotta a napirendet.

Kérdés, hozzászólás van-e?

**Pánti Ildikó képviselő, az Idegenforgalmi, Társadalmi és Külkapcsolati Bizottság elnöke:** Öröm, hogy a képviselő-testület napirendként tárgyalhatja a rendőrkapitányság 2021. évi tevékenységét. Megtisztelő számukra, hogy a megyei kapitány úr közvetlen helyettese, valamint a helyi kapitányságvezető úr is jelen van.

Tájékoztatta a jelenlévőket, hogy a képviselő-testületi ülés előtti időben a bizottság is részletes tájékoztatást kapott és megtárgyalta a napirendet.

Fontos számukra, hogy a mindenkori települési önkormányzat és a helyi rendőrkapitányság együttműködjön a lakosság szolgálatában. Egy közös rendszerben dolgoznak, kapcsolódási pontjaik közösek. Örömmel nyugtázhatja, hogy kapitány úr beszámolójából is a karcagi kapitányság jól teljesíti feladatát a statisztikai adatok tükrében. A legfontosabb a lakosság biztonságérzetének a megőrzése, és ez így van rendjén. A közrend, közbiztonság őrei minden helyzetben – akár a vírushelyzet, a migráció, a jelenlegi háború – helytálltak, melyet külön megköszönt. Megköszönte a karitatív munkát, amellyel az utóbbi időben segíttették a munkájukat. Ehhez a jó eredményhez a lakosság is hozzájárult a kamerarendszerek felszerelésével. Az oktatási intézményekkel is nagyon jó a kapcsolat, ami nagyon fontos.

Kiemelt feladatként kezelik a város közlekedésbiztonságát, amit a bővülő gépjárműforgalom szükségessé is tesz.

Megköszönte a beszámolót, az elért eredményekhez gratulált és további eredményes munkát kívánt kapitány úrnak és csapatának.

A beszámolót a képviselő-testesületnek elfogadásra ajánlotta.

**Andrási András képviselő:** Köszönetet mondott kapitány úrnak és az egész állománynak, akik nap, mint nap viszik a vállukon ezt a kőkemény munkát, amely igen nagyon nehéz és nagy megbecsülést érdemel.

Véleménye szerint a város költségvetése megengedné azt, hogy a kapitányságot egy komolyabb informatikai rendszerrel, 20 db laptoppal támogassák. Javasolta, mivel ezzel az állomány munkáját komolyan tudnák segíteni.

Megköszönte a beszámolót, melyet támogatott.

**Molnár Pál képviselő:** Nagyon szép adatokat hallottak, és valóban a tényeket tartalmazza. Kiemelte, ahhoz hogy ilyen jó adatok legyenek, nem szabad elfelejteni, hogy olyan műszaki, olyan humánerőforrás kell, hogy a munkájukat úgy tudják végezni, ahogy végzik. Ez a Belügyminisztériumhoz vezethető vissza, aki megfelelő gépjárművekkel és bérrel látja el az állományt. Az elmúlt időszakban elég komoly juttatások voltak a testület tagjai számára ami, dicséretes és kell is, mert jó munkavégzést csak megfelelő fizetéssel lehet elvárni a kollégáktól.

Véleménye szerint, ami még segíti a rendőrség munkáját, az Magyarország gazdasági helyzete. Nagyon sok szociálisan hátrányos helyzetű ember van, akik egyre jobb körülmények között tudnak élni, egyre több a munkalehetőség. Akik korábban bűncselekménnyel tudták kiegészíteni szerény bérüket, manapság már elmennek dolgozni. Egyre többen dolgoznak és egyre nagyobb a munkaerőhiány is. Karcagon és az országban is nagyon sok munkalehetőség van. Úgy érzi, hogy a megélhetéshez szükséges forrásokat, most már tisztességes munkával meg tudják keresni. A Mezőőrség statisztikai adataiból is az derül ki, hogy jóval kevesebb a külterületeken a lopás.

Kapitány úrral a kezdeti nehézségek után egyre jobb sikereket érnek el a hajléktalanok kezelésében. Nehéz a rendőrség helyzete a hajléktalanok kezelése kapcsán. Közösön az önkormányzat és a rendőrség nagyon sokat tudott tenni annak érdekében, hogy azok a hajléktalanok, akik zavaró tényezők voltak a lakosság számára, manapság egyre kisebb létszámban vannak jelen a közterületen.

Ami a közfoglalkoztatóknak továbbra is nagy problémát jelent, az a kábítószerrel kapcsolatos, hogy ott is a prevenciós munkától kezdve, a felderítésig minden munkát, ami a rendőrségre tartozik nagyon jó eredménnyel el tudnak végezni. Nagyon sok munkavállalónál tapasztalják viszont, hogy egy újfajta kábítószer került elő, amit elmondásuk szerint otthon gyártanak, amelyk nagyon nagy problémát jelent a rendőrség számára, mivel nem tudják kimutatni. Hiába szondáztatják, nem tudják kideríteni. Az ott dolgozók alapján mindenféle növényvédő szerekből, olyan anyagot állítanak elő, amire szükség van. Ebben kérte kapitány úr segítségét, hogyan lehet ezeket felderíteni, mivel az alkoholszonda nem mutatja ki.

Megköszönte kapitány úr és a teljes rendőri állomány munkáját, jó egészséget, sok sikert kívánt.

**Nagyné László Erzsébet képviselő:** Molnár Pál képviselő úr által elmondottakkal teljesen egyetértett. Mint a Kátai Gábor Kórház főigazgatója is tapasztalja, hogy adott esetben vannak ilyen rendőrségi intézkedés által behozott betegek. Ezúton is megköszönte a rendőrkapitányság munkáját, segítségét az intézményükben dolgozók esetében is.

Ugyanakkor Andrási András képviselő úr által elhangzottakhoz szeretné kérni a költségvetésben javasoltakhoz, hogy melyik költségvetésben áll rendelkezésre, az a forrás – nem a támogatás szükségességét megkérdőjelezve – amellyel a rendőrséget tudnák támogatni. Amíg az önkormányzat óvodáiban, intézményeiben is csak pályázati forrásból és némi önkormányzati támogatással tudják a fejlesztéseket végrehajtani, minden bevételnek meg van a kiadási sora. Kérte képviselő urat, hogy minek a terhére gondolta? Kérte, hogy jelölje meg azt a sort!

**Andrási András képviselő:** Van egy szép költségvetés, nem igaz, hogy nem találnak benne 4 MFt-ot, de a tartalék terhére tett rá javaslatot, véleménye szerint bőven belefér.

**Szepesi Tibor polgármester:** Megköszönve a javaslatot, egy másik gondolatára reflektált, mi szerint a rendőrségi társadalmi megítélése javulóban van. A statisztikai adatok is azt mutatják a lakosság közbiztonságérzete is fokozatosan javult. Ha képviselő úr is így gondolta megfogalmazni, akkor egyetért, ha nem akkor ellentmond.

A beszámolót idézve, úgy gondolja, hogy az önkormányzattal történt együttműködés nagyon jónak mondható, ahogy kapitány úr is, példaértékűnek tartja.

A Karcagi Városi Önkormányzat Képviselő-testületének és Karcag város lakosságának a köszönetét, háláját adta át a rendőrségi állomány valamennyi dolgozójának és családtagjainak is, jó erőt, egészséget, kitartást kívánt.

**Nagyné László Erzsébet képviselő, a Szociális és Egészségügyi Bizottság elnöke:** Megköszönte rendőrkapitány úrnak, hogy arról is beszámolt, hogy az önkormányzat mindent megtesz a Karcagra letelepülni akaró rendőrségi alkalmazottak önkormányzati bérlakáshoz jutásához. Mint a Szociális és Egészségi Bizottság elnöke, folyamatosan tárgyalják minden egyes városérdekből történő lakás kiutalását, ugyanakkor a meghosszabbításokat is, amelyek a helyi rendelet alapján a bizottság hatáskörében tartoznak és továbbra is támogatni fogják.

További kérdés, észrevétel nem hangzott el.

**Szepesi Tibor polgármester:** Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**94/2022. (IV.28.) „kt.” sz. h a t á r o z a t**

**a település közrend és közbiztonság helyzetéről**

A Karcag Városi Önkormányzat Képviselő-testülete a település közrend és közbiztonság helyzetéről szóló beszámolót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Rendőrkapitányság, 5300 Karcag József Attila út 2.

|  |  |
| --- | --- |
| **3. napirendi pont:** | Tájékoztató a 2022. évi nyári szezonkezdésre történő felkészülésről |

**Szepesi Tibor polgármester:** Köszöntötte az ülésteremben Andrási István ügyvezető urat, aki nem kívánta a tájékoztatót szóban kiegészíteni.

A szakbizottság is megtárgyalta a tájékoztatót. Felhívta a figyelmet, az idei év legjelentősebb fejlesztésére, a III. Gyógymedence újjáépítésére, amely több mint 50 év után kerül megújításra.

Kérte a fürdőlátogatók megértését, türelmét. Vitára bocsátotta a napirendet.

Kérdés, hozzászólás van-e?

**Pánti Ildikó képviselő, az Idegenforgalmi, Társadalmi és Külkapcsolati Bizottság elnöke:** A bizottság is tárgyalta a tájékoztatót, amely az Akácliget Fürdő szezonkezdésre történő felkészüléséről szól. Bizakodó év indításáról adott számot igazgató úr, elvégezték a szezonnyitással kapcsolatos feladatokat. Legjelentősebb évi fejlesztésnek tekintik a III. sz. gyógymedence újjáépítését, melyhez az odalátogatók megértését, türelmét kérik. Kiemelten kezeli a fürdő vezetője, a személyi állománynak a karbantartását. Igen, nagyon fontos az, hogyan fogadják a vendégeket, milyen szolgáltatást tudnak nyújtani, milyen a kommunikáció, és ha probléma van, azt megfelelő módon kezeljék.

A kiegészítő szolgáltatások szintén fontosak a mindennapok során, a szállás biztosítása, amely nagyon népszerű.

Fontos, hogy az uszoda jól működjön, és az is, hogy az úszásoktatásra igénybe vegyék az óvodások, iskolások.

Öröm a bizottság részére a rendezvények megléte, amelyről az anyagban is számot ad a fürdővezetése. A fürdő felkészülten várja a vendégeket, bízik abban, hogy egy jó szezon megnyitása után tudnak majd számot adni az év végén.

Megköszönte a fürdővezetésnek és munkatársainak a munkáját és a tájékoztatót a képviselő-testületnek elfogadásra ajánlotta.

**Szepesi Tibor polgármester:** Egyetértve az elhangzottakkal, megköszönte ügyvezető úrnak és a munkatársainak azt a munkát, melyet szezonfelkészítésre végeztek.

További kérdés, észrevétel nem hangzott el.

**Szepesi Tibor polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**95/2022. (IV.28.) „kt.” sz. h a t á r o z a t**

**a 2022. évi nyári szezonkezdésre történő felkészülésről**

A Karcag Városi Önkormányzat Képviselő-testülete a 2022. évi nyári szezonkezdésre történő felkészülésről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Nagykun Víz- és Csatornamű Kft. 5300 Karcag, Fürdő u. 3.

|  |  |
| --- | --- |
| **4. napirendi pont:** | Javaslat a rászoruló gyermekek intézményen kívüli ingyenes nyári szünidei étkeztetésének időtartamára |

**Szepesi Tibor polgármester:** A települési önkormányzat kötelező feladatként a szünidei gyermekétkeztetés keretében a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermekek részére ingyenesen biztosítja. A nyári szünetben az ingyenes szünidei gyermekétkeztetést legalább 43 munkanapon keresztül kell megszervezni.

Ennek megfelelően szükséges az óvodai nyitva tartás rendjéhez alkalmazkodni. A Madarász Imre Egyesített Óvoda SZIM tagóvodájában a nyári időszakban pályázati úton konyha felújítására kerül sor. Ezen időszak alatt az óvoda zárva tart. 9 héttel számolva ez 45 munkanapot jelent és 2022. június 20. napjától 2022. augusztus 19. napjáig tart.

Ezzel eleget tesznek valamennyi jogszabálynak és természetesen támogatják a hátrányos helyzetű gyerekeket és családokat is. Vitára bocsátotta a napirendet.

Kérdés, hozzászólás van-e?

**Nagyné László Erzsébet képviselő, a Szociális és Egészségügyi Bizottság elnöke:** A bizottság megtárgyalta a napirendet, egyhangúan támogatta, és a képviselő-testületnek elfogadásra javasolja.

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**96/2022. (IV.28.) „Kt.” sz. h a t á r o z a t**

**a rászoruló gyermekek intézményen kívüli ingyenes nyári szünidei étkeztetésének időtartamáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított jogkörében eljárva, valamint a gyermekek védelméről és a gyámügyi igazgatásról szóló 21/C. § (1) bekezdés a) pontjában megjelölt feladatkörében eljárva az alábbiak szerint:

1. A Karcag Városi Önkormányzat a 2022. évre eső nyári szünetben az ingyenes nyári szünidei gyermekétkeztetést 2022. június 20. napja és 2022. augusztus 19. napja közé eső 45 munkanapon keresztül valósítja meg.

Az étkeztetés első napja: 2022. június 20. (hétfő)

Az étkeztetés utolsó napja: 2022. augusztus 19. (péntek)

1. A Képviselő-testület felkéri a Polgármesteri Hivatal Igazgatási és Szociális Irodáját és a Költségvetési Csoportot, valamint a Városi Önkormányzat Városgondnokságát a jelen határozatból eredő szükséges intézkedések megtételére, valamint a szünidei gyermekétkeztetéssel kapcsolatos feladatok végrehajtására.

Felelős: Dr. Bukács Annamária Igazgatási és Szociális irodavezető

Szabóné Bóka Réka Költségvetési és Adó irodavezető

Határidő: 2022. augusztus 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Városi Önkormányzat Városgondnoksága, Karcag Villamos u. 109.
3. Szent Pál Marista Általános Iskola (Igazgatási és Szociális Iroda által)
4. Karcag Városi Önkormányzat Polgármestere, helyben
5. Karcag Városi Önkormányzat Jegyzője, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Költségvetési Csoport, helyben
8. Karcagi Polgármesteri Hivatal Igazgatási és Szociális Iroda, helyben

|  |  |
| --- | --- |
| **5. napirendi pont:** | Beszámoló az Oktatási Hivatal Bázisintézményi feladatainak ellátásáról a Madarász Imre Egyesített Óvodában |

**Szepesi Tibor polgármester:** Köszöntötte Gulyás Ferencné intézményvezetőt, aki a napirendi pont előadója és megállapította, hogy szóbeli kiegészítést kíván tenni.

**Gulyás Ferencné a Madarász Imre Egyesített Óvoda intézményvezetője:** Az intézmény az Oktatási Hivatal Bázisintézményi címét 2017-ben és 2020-ban nyerte el, a folyamatos magas szintű megújulásra kész óvodai nevelésük elismeréseként.

Ismertette a beszámolóban foglaltakat, majd kiemelte, hogy készen állnak nevelőközösségükkel az önértékelésekre, a külső szakmai ellenőrzésekre, az eredményeik bemutatására. 2022-ben EFQM modell szerinti önértékelést végeznek, mely alapján ki fogják tűzni a következő időszak prioritásait az intézményfejlesztés területén, s ez alapján várhatóan 2022-ben Nemzeti Minőség Díjra fogunk pályázatot benyújtani.

Szakmai szerepvállalásukban megőrzik térségi, megyei szerepüket, büszkén tovább örökítve, megújítva azt a több évtizedes eredményeket, hagyományokat, amellyel Karcag város óvodapedagógusai elismerést vívtak ki megyei és országos szinten Karcag város óvodai nevelésében elért eredményeikkel.

Megköszönte polgármester úrnak, alpolgármester úrnak hogy óvodáik infrastrukturális fejlesztése folyamatos, kiemelt jelentőségű. Biztosított mindazon finanszírozás, mely a személyi és működési feltételeik kiegyensúlyozottságát garantálja.

Köszönetet mondott az intézmény nevelőközösségének, hogy célkitűzéseiket magas szakmai tudással, elhivatottsággal, lelkiismeretes feladatvégzéssel valósítják meg az intézményükbe járó gyermekek és szüleik elégedettsége érdekében.

Karcag város óvodai feladatellátásába folyamatban lévő változások mellett feladatuk a kiegyensúlyozott, nyugodt óvodai légkör biztosítása mely a gyermekek nevelésének, a szakmai fejlesztéseiknek az alapja.

Köszönetét fejezte ki jegyző úrnak, a hivatal dolgozóinak, az intézmény működtetésében, fenntartási feladatokban nyújtott támogatásáért.

Az óvoda nevelőtestülete a következő években a változások menedzselésére, a szakmai fejlesztésekre, pályázatok megírására, megvalósítására felkészült, melyek biztosítják, támogatják szakmai fejlesztési lehetőségeiket, elismeréseiket.

A képviselő-testületnek elfogadásra ajánlotta a beszámolót.

**Szepesi Tibor polgármester:** Megköszönte a kiegészítést, majd vitára bocsátotta a napirendet.

Kérdés, hozzászólás van-e?

**Dr. Pintér Zoltán képviselő, az Oktatási, Kulturális és Sport Bizottság elnöke:** A bizottság részletesen tárgyalta a napirendet, valamint a következő tárgyalandó napirendet is. Ahol Gulyás Ferencné intézményvezető asszony bemutatta az Oktatási Hivatal Bázisintézményeként ellátott feladatkörét. Az óvoda telephelyein összesen 600 karcagi kisgyermek nevelése folyik kimondottan magas szinten. Intézményvezető asszony részletesen bemutatta az anyagban szóban forgó pályázatokat, fejlesztési célokat.

Véleménye szerint nagyon jó kezekben van a karcagi óvodai nevelés és kimondottan korszerű, XXI. századi nevelési forma valósul meg. Valóban kihívások előtt áll a karcagi óvodai nevelés, hiszen átalakul és újabb egyházi intézménnyel bővült már az elmúlt évben is, egy református intézménnyel, valamint várható egy katolikus intézmény megnyílása is. Meggyőződése, hogy a karcagi Madarász Imre Egyesített Óvoda kiváló gárdája, intézményvezetése és kollégái állni fogják a sarat.

Javasolta a napirendi pont elfogadását.

**Szepesi Tibor polgármester:** Gratulált az intézmény valamennyi dolgozójának ahhoz az elvégzett munkához, amelyet az elmúlt két pályázati ciklusban, mint bázisintézmény pedagógusai végeztek. Bízik abban, hogy a következő pályázat is sikeres lesz, hiszen ilyen előzményekkel csak is az lehet.

További kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**97/2022. (IV.28.) „kt.” sz. h a t á r o z a t**

**az Oktatási Hivatal Bázisintézményi feladatainak ellátásáról a Madarász Imre Egyesített Óvodában**

A Karcag Városi Önkormányzat Képviselő-testülete az Oktatási Hivatal Bázisintézményi feladatainak ellátásáról a Madarász Imre Egyesített Óvodában szóló beszámolót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Madarász Imre Egyesített Óvoda, 5300 Karcag, Táncsics krt. 17.

|  |  |
| --- | --- |
| **6. napirendi pont:** | Javaslat a Madarász Imre Egyesített Óvoda intézményi átszervezésére |

**Szepesi Tibor polgármester:** A jogszabály most teszi lehetővé, hogy azokat a fontos intézkedéseket megtegyék, amelyek a következő tanévre vonatkoznak és az előbbi napirendi pontnál már szóba került, hogy az olyan változásokat, intézkedéseket megtegyék, amelyek a következő tanévre vonatkoznak. Az anyag tartalmazza a gyermeklétszám alakulását, amelyben az eddig 9 telephelyen működő gyermeklétszám változásai kerültek bemutatásra. Komolyan áttekintésre kerültek a költségvetési tételek, ezért az óvodaépületek gazdaságosságát figyelembe véve, a Jókai úti tagóvoda megszüntetése indokolt. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen, 2 nem szavazat. Tartózkodás nem volt.

**98/2022. (IV.28) „kt.” sz. határozat**

**a Madarász Imre Egyesített Óvoda intézményi átszervezéséről**

Karcag Városi Önkormányzat Képviselő-testülete az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1)bekezdésében, a 13. § (1) bekezdés 6. pontjában valamint a nemzeti köznevelésről szóló 2011. évi CXC. törvény 84. § (7) bekezdése d) pontjában biztosított feladatkörében eljárva alábbiak szerint dönt:

1. A Karcag Városi Önkormányzat Képviselő-testülete (a továbbiakban: Képviselő-testület) az óvodai feladatainak ellátását a **Jókai úti tagóvodában** a 2022. augusztus 31. napjával megszüntetni az alábbiak szerint:
   * A tagóvodában elhelyezett gyermekek óvodai nevelése 2022. szeptember 1. napjával az intézmény többi tagóvodájában folytatódik, figyelemmel a gyermekek nevelési sajátosságaira, a lakóhelyére és a szülői igényekre.
   * Az épületben található ingóságok továbbra is az intézmény használatában maradnak.
2. A Képviselő-testület felkéri a Madarász Imre Egyesített Óvoda intézményvezetőjét és a Polgármesteri Hivatalt az átszervezéssel kapcsolatos feladatok végrehajtására.

Felelős: Gulyás Ferencné intézményvezető

Dr. Bukács Annamária irodavezető

Szabóné Bóka Réka irodavezető

Határidő: 2022. augusztus 31.

Erről értesülnek:

1. Karcag Városi Önkormányzat Képviselő-testülete tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Igazgatási és Szociális Iroda, helyben
7. Madarász Imre Egyesített Óvoda, Gulyás Ferencné intézményvezető

|  |  |
| --- | --- |
| **7. napirendi pont:** | Javaslat a MOL-Új Európa Alapítvány VárosFa program pályázatán való részvételre |

**Szepesi Tibor polgármester:** A MOL egy pályázati lehetőséget adott a települési önkormányzatok számára, az Agrárminisztérium, az Országos Erdészeti Egyesület és a Megyei Jogú Városok Szövetsége közreműködésével a 10 ezer főnél nagyobb városok fásítására, minimum 30, maximum 70 db fa biztosításával, zöld felület kialakításával. Úgy gondolja, hogy mindenképpen élni kell ezzel a lehetőséggel, hogy tovább tudják fásítani Karcag város zöld övezeteit.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**99/2022. (IV.28.) „kt.” sz. h a t á r o z a t**

**a MOL-Új Európa Alapítvány VárosFa program pályázatán való részvételről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében eljárva, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

* 1. A Képviselő-testület egyetért és támogatja, hogy sikeres pályázat esetén az elnyert fák Karcag belterületére ültetve a város zöld övezetei minőségének javítására szolgáljanak.
  2. A Képviselő-testület felhatalmazza Karcag Városi Önkormányzat Polgármesterét, hogy a határozat 1. pontja szerinti dokumentumokat aláírja.
  3. A Képviselő-testület felkéri a Karcagi Polgármesteri Hivatal Kabinet Irodáját a határozat 1. és a 2. pontjából eredő feladatok végrehajtására.

Határidő: 2022. június 15.

Felelős: Rózsa Sándor jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési és Adó Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal Kabinet Iroda, helyben

|  |  |
| --- | --- |
| **8. napirendi pont:** | Javaslat a Magyar Turisztikai Ügynökség által meghirdetett Virágos Magyarország települési versenyen való részvételre |

**Szepesi Tibor polgármester:** Tavalyi évben is részt vettek ezen a pályázaton, mindenképpen meg kell méretni magukat. Több tematikus témában lehet pályázni, melyet az előterjesztés tartalmaz.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**100/2022. (IV.28.) „kt.” sz. h a t á r o z a t**

**a Magyar Turisztikai Ügynökség által meghirdetett Virágos Magyarország települési versenyen való részvételről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében eljárva, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület egyetért és támogatja, hogy Karcag Városi Önkormányzat részt vegyen a Virágos Magyarország versenyen.
2. A Képviselő-testület felhatalmazza Karcag Városi Önkormányzat Polgármesterét, hogy a határozat 1. pontja szerinti dokumentumokat aláírja.
3. A Képviselő-testület felkéri a Karcagi Polgármesteri Hivatal Kabinet Irodáját a határozat 1. és a 2. pontjából eredő feladatok végrehajtására.

Határidő: 2022. június 1.

Felelős: Rózsa Sándor jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési és Adó Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal Kabinet Iroda, helyben

|  |  |
| --- | --- |
| **9. napirendi pont:** | Javaslat a Déryné Kulturális, Turisztikai, Sport Központ és Könyvtár intézményvezetői állásának pályázati meghirdetésére |

**Szepesi Tibor polgármester:** 2022. április 4. napjával a Déryné magasabb vezetői feladatait ellátó igazgató asszony jelezte, hogy nem kívánja ellátni az igazgatói munkakört. Ennek megfelelően a jogszabály értelmében, a munkáltatói jogkör gyakorlójának pályázatot kell kiírni.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**101/2022. (IV. 28.) „kt.” sz. határozat**

**a Déryné Kulturális, Turisztikai, Sport Központ és Könyvtár intézményvezetői állásának pályázati meghirdetéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontjában, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 3-5. §-aiban foglaltak figyelembevételével a következő határozatot hozza:

1. A Képviselő-testület kiírja a határozat 1. számú mellékletét képező pályázati felhívást.
2. A Képviselő-testület felhívja a Karcagi Polgármesteri Hivatal Jegyzői Iroda humánpolitikai ügyintézőjét, hogy a pályázati eljárással kapcsolatos intézkedéseket tegye meg.

Felelős: Szabóné Fábián Éva humánpolitikai ügyintéző

Határidő: 2022. április 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Déryné Kulturális, Turisztikai, Sport Központ és Könyvtár Karcag, Dózsa Gy. u. 5-7.

1. sz. számú melléklet a 101/2022. (IV.28.) „kt.” sz. határozathoz

**Karcag Városi Önkormányzat Képviselő-testülete**

a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet (továbbiakban: EMMI rendelet) 5.§-a alapján pályázatot hirdet a

**Déryné Kulturális, Turisztikai, Sport Központ és Könyvtár** **igazgatói (intézményvezetői)**

munkakörének betöltésére.

**A munkakör megnevezése**: igazgató

**A munkakörbe tartozó lényeges feladatok:**

Az intézményvezető feladata **a Déryné Kulturális, Turisztikai, Sport Központ és Könyvtár** hatályosjogszabályoknak megfelelő vezetése, az ezzel kapcsolatos feladatok teljes körű ellátása. Ennekkeretében felelős az intézmény számára meghatározott közfeladatok jogszabályban, alapítóokiratban, belső szabályzatban foglaltaknak megfelelő ellátásáért, valamint az intézményszámára jogszabályban előírt kötelezettségek teljesítéséért. Tevékenységével felelős azintézmény szakszerű, törvényes és hatékony működéséért az alapító okiratban megfogalmazottfeladatkörökben. Tervezi, szervezi, irányítja és ellenőrzi az intézményben folyóközművelődési, közgyűjteményi szakmai munkát. Az intézmény munkavállalóivalkapcsolatban gyakorolja a munkáltatói jogokat.

**A munkavégzés helye:**

Déryné Kulturális, Turisztikai, Sport Központ és Könyvtár

5300 Karcag, Dózsa György út 5-7.

**Vezetői megbízás időtartama:**

5 év (2022. 04.05.- 2027. 04.03.)

**Képesítési feltételek:**

Az EMMI rendelet, valamint az 1997. évi CXL. törvénynek megfelelően a közművelődési intézményben vezetői beosztás ellátásával olyan személy bízható meg, aki az alábbi megbízási feltételekkel rendelkezik:

**A megbízás feltételei:**

1. Az EMMI rendelet „Intézménytípusok vezetőivel szemben támasztott speciális szakmai követelményekről” szóló 1. melléklet:
2. 5500 fő lélekszámot meghaladó település települési könyvtárának vezetőjére vonatkozó 4. vagy,
3. közművelődési intézmény vezetőjére vonatkozó 9. pontjában meghatározott feltételeknek való megfelelés.
4. az államháztartási és vezetési ismereteket nyújtó képzés (vagy annak vállalása, hogy

két éven belül elvégzi)

1. büntetlen előélet, magyar állampolgárság, cselekvőképesség, vagyonnyilatkozat-tételi

kötelezettség

**Elvárt kompetenciák:**

• kiemelkedő kommunikációs és szervezőképesség,

• csapatszellem kialakításának és fenntartásának képessége,

• döntési képesség,

• empatikus konfliktuskezelési képesség

**A pályázat részeként benyújtandó iratok, igazolások:**

1. a pályázó részletes szakmai önéletrajzát (motivációs levél, referenciák)
2. az intézmény vezetésére vonatkozó részletes szakmai és vezetési programját
3. az iskolai végzettséget, egyéb végzettséget, szakmai gyakorlatot (munkáltató által kiadott igazolás/ kinevezés, megbízási szerződés), nyelvismeretet igazoló okmányok másolatát,
4. 90 napnál nem régebbi erkölcsi bizonyítványt a foglalkozástól eltiltás hiányára is kiterjedően
5. nyilatkozatot arról, hogy
6. a pályázati anyagot a pályázat elbírálásában részt vevők megismerhetik, és a pályázati anyagában foglalt személyes adatainak pályázati eljárással összefüggésben szükséges kezeléséhez hozzájárul
7. megbízása esetén a vagyonnyilatkozat-tételi kötelezettségének eleget tesz
8. pályázata elbírálására vonatkozó képviselő-testületi zárt, vagy nyílt ülés tárgyalásához járul-e hozzá
9. nyilatkozatát arra vonatkozóan, hogy megbízása esetén vállalja az EMMI rendelet 4. § (1) bekezdés szerinti tanfolyam elvégzését, vagy ha már elvégezte, az erről szóló tanúsítvány másolatának becsatolása szükséges

**Illetmény és juttatások:**

Az illetmény és egyéb juttatások megállapítására a munka törvénykönyvéről szóló 2012. évi I.

törvény, valamint az EMMI rendelet ide vonatkozó rendelkezései az irányadók.

**A pályázati kiírás közzétételének helye:**

* Karcag Városi Önkormányzat honlapja
* Déryné Kulturális, Turisztikai, Sport Központ és Könyvtár honlapja

**A pályázat benyújtásának határideje:**

Közzétételtől számított 30 nap.

**A pályázat benyújtásának helye:**

Karcag Városi Önkormányzat Polgármestere

5300 Karcag, Kossuth tér l.

A pályázatot zárt borítékban „Pályázat a Déryné Kulturális, Turisztikai, Sport Központ és Könyvtár igazgatói álláshelyének betöltésére” megjelöléssel egy eredeti példányban kell benyújtani.

**A pályázat elbírálásának módja:**

Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, - a kulturális intézmény alapfeladatait érintően szakértelemmel rendelkező tagokból álló - bizottság hallgatja meg és bírálja el az EMMI rendelet 6. § (1) és (2) bekezdésében foglaltak szerint.

**A pályázat elbírálásának határideje:**

A pályázat benyújtási határidejét követő 60 napon belül.

Hiánypótlásra egy alkalommal lehetőséget biztosít a pályázat kiírója 3 napos határidővel.

A pályázati kiírással kapcsolatosan további információt Szabóné Fábián Éva humánpolitikai ügyintéző ad a 0659/500-612-es telefonszámon.

|  |  |
| --- | --- |
| **10. napirendi pont:** | Javaslat a „Barnamezős területek rehabilitációja Karcagon” című projekt önerő kiegészítésére |

**Szepesi Tibor polgármester:** A TOP pályázat keretében a Nemzetgazdasági Minisztérium Regionális Fejlesztési Operatív Programok Irányító Hatósága felhívást tett közé Barnamezős területek rehabilitációjára, amelyen az önkormányzat 500 millió Ft vissza nem térítendő támogatást kapott. A vissza nem térítendő támogatás mértéke 100 %-os.

A közbeszerzési eljárás lezárásaként egy érvényes ajánlat maradt, amelynek az ajánlati ára, meghaladja a projekt keretében rendelkezésre álló fedezet összegét, így az eljárás eredményes kihirdetésének feltételeként a pályázati felhívás belső korlátainak figyelembevételével, támogatáson belüli költségátcsoportosítás és a fedezet saját forrás terhére történő kiegészítése válik szükségessé a nyertes ajánlati ár erejéig.

A támogatáson belüli költségátcsoportosítás megtörtént, amely alapján a belső elszámolási korlátokat figyelembe véve, támogatás terhére nem elszámolható 646 298 Ft önerő kiegészítés szükséges az önkormányzat részéről. Úgy gondolja, hogy ez az 500 MFt-hoz képest nem nagy összeg. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**102/2022. (IV. 28.) ,,kt.” sz. h a t á r o z a t**

**a „Barnamezős területek rehabilitációja Karcagon” című projekt önerő kiegészítéséről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a kizárólagos tulajdonában lévő városi barnamezős terület rehabilitációjára pályázatot nyújtott be 500 millió Ft vissza nem térítendő, 100 %-os támogatási intenzitású támogatás elnyerésére. A pályázat támogatásban részesült az igényelt összeggel megegyezően. A közbeszerzési eljárás eredményeként 646 298 Ft saját forrás terhére önerő kiegészítésre van szükség.
2. Az Önkormányzat kinyilatkozza, hogy a támogatás terhére el nem számolható 646 298 Ft összeget saját forrás terhére önerőként biztosítja, a 2022. évi költségvetési rendelet módosításakor az általános tartalék terhére beépítésre kerül a rendeletben.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka irodavezető

Határidő: 2022. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcag Kincse Rendezvényszervező Nonprofit Kft., helyben

|  |  |
| --- | --- |
| **11. napirendi pont:** | Javaslat a VOLÁNBUSZ Zrt. 2021. évi autóbusszal végzett helyi személyszállítás közszolgáltatási tevékenységről szóló beszámolójának elfogadására |

**Szepesi Tibor polgármester:** Köszöntötte Török József urat, a helyi forgalmi telephelyvezetőt, aki nem kívánta szóban kiegészíteni a beszámolót. Az anyag minden szükséges információt tartalmaz. Megköszönte a volán valamennyi dolgozójának azt az odafigyelést, amelyet a visszajelzések alapján az utasoktól is kapnak. Folyamatosan jelen vannak a városban, próbálják tartani a lehetőségekhez képest a menetrendet. A város lakosságának a megelégedésére szolgál nagyrészt a Volánbusz tevékenysége. Vitára bocsátotta a napirendet.

Kérdés, hozzászólás van-e?

**Karcagi-Nagy Zoltán képviselő, a Pénzügyi és Fejlesztési Bizottság elnöke:** A bizottság is megtárgyalta a napirendet, támogatta és a képviselő-testületnek is elfogadásra javasolta.

További kérdés, észrevétel nem hangzott el.

**Szepesi Tibor polgármester:** Azt a problémát vetette fel lakossági visszajelzések alapján, hogy a vonatok indulási időpontjához nem minden esetben igazodik a buszjárat, mivel messze esik, nagy a távolság a vonat peronja és az autóbusz megállóhely között. Így az autóbusznak nincs ideje megvárni a későn érkező, idősebb utasokat. Ez folyamatosan felmerül, ennek a további felülvizsgálatát szeretné kérni.

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**103/2022. (IV. 28.) „kt” sz. h a t á r o z a t**

**a VOLÁNBUSZ Zrt. 2021. évi autóbusszal végzett helyi személyszállítás közszolgáltatási tevékenységről szóló beszámolójának elfogadásáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és f) pontjában biztosított jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 18. pontjában biztosított feladatkörében eljárva, tekintettel a személyszállítási szolgáltatásokról szóló 2012. évi XLI. tv. 30. § (1) bekezdésére az alábbiak szerint dönt:

1. A Képviselő-testület elfogadja a VOLÁNBUSZ Zrt. 2021. évi autóbusszal végzett helyi személyszállítás közszolgáltatási tevékenységről szóló beszámolóját.
2. A Karcag Városi Önkormányzat 2022. évi költségvetésének soron következő módosításakor az 1. pontban elfogadott beszámolóban jelentkező 1.050.766 Ft túlfizetés beépítésre kerül a helyi közösségi közlekedés közszolgáltatás támogatásának csökkentéseként.

Felelős: Szabóné Bóka Réka Költségvetési és Adó Iroda irodavezető

Határidő: 2022. június 30.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcag Városi Önkormányzat önkormányzati tanácsadója
6. Volánbusz Zrt. 1091 Budapest, Üllői út 131.

|  |  |
| --- | --- |
| **12. napirendi pont:** | Jelentés a lejárt határidejű határozatok végrehajtásáról |

**Szepesi Tibor polgármester:** Az anyagban 28 db jelentés található, melyről összevont szavazással kell dönteni.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**104/2022. (IV.28.) „kt.” sz. határozat**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 23/2015. (I.29.) „kt.” sz. határozatot – a Karcag, Dózsa György út 2. I./1. alatti önkormányzati bérlakás Csabai Nóra részére történő bérbeadásáról –,

**Határidő:** 2023. december 31.

1. a 43/2015. (II.26.) „kt.” sz. határozatot – a Karcag, Kertész József u. 5. 2. lph. 4. em. 12. alatti önkormányzati bérlakás Kocsis Katalin részére történő bérbeadásáról –,

**Határidő:** 2023. december 31.

1. a 155/2015. (V.28.) „kt.” sz. határozatot – a Karcag, Széchenyi István sugárút 50/a. I. em. 8. alatti önkormányzati bérlakás Kabai Mária részére történő bérbeadásáról –,

**Határidő:** 2023. december 31.

1. a 225/2015. (IX.24.) „kt.” sz. határozatot – **a** Karcag, Szent István sugárút 1-5. 1. em. 15. alatti önkormányzati bérlakás Peczek Éva részére történő bérbeadásáról –,

**Határidő:** 2023. szeptember 30.

1. a 281/2016. (XI.24.) „kt.” sz. határozatot – a Karcag, Széchenyi István sugárút 87/a. szám alatti önkormányzati bérlakás Rafael Pálné részére történő bérbeadásáról és a pályázat lezárásáról –,

**Határidő:** 2023. november 30.

1. a 301/2017. (XI.29.) „kt.” sz. határozatot – a Karcag, Szent István sugárút 1-5. fsz. 5. alatti önkormányzati bérlakás Kövér Lajos részére történő bérbeadásáról –,

**Határidő:** 2023. május 31.

1. a 329/2017. (XII.14.) „kt.” sz. határozatot – a Karcag, Táncsics Mihály körút 46. szám alatt találhat 60,72 m2 alapterületű önkormányzati bérlakás Csörögi Zsuzsanna Mária részére történő bérbeadásáról –,

**Határidő:** 2024. december 31.

1. a 306/2018. (XI.29.) „kt.” sz. határozatot – a Karcag, Kórház utca 23. 1. em. 5. alatt található önkormányzati bérlakás Oláh Ferenc részére történő bérbeadásáról –,

**Határidő:** 2023. szeptember 30.

1. a 308/2018. (XI.29.) „kt.” sz. határozatot – a Karcag, Széchenyi István sugárút 83. A épület fsz. 3. alatti önkormányzati bérlakás Kolompár Lajos részére történő bérbeadásáról és a pályázat lezárásáról –,

**Határidő:** 2023. november 30.

1. a 183/2019. (VIII.01.) „kt.” sz. határozatot – a Karcag, Baross utca 44. szám alatt található önkormányzati bérlakás bérbeadásáról **–,**

**Határidő:** 2023. szeptember 30.

1. a 184/2019. (VIII.01.) „kt.” sz. határozatot – a Karcag, Kertész József utca 1. 2. lph. 4. em. 12. alatti önkormányzati bérlakás bérbeadásáról **–,**

**Határidő:** 2023. szeptember 30.

1. a 225/2019. (IX.26.) „kt.” sz. határozatot –, a Karcag, Kertész József utca 3. 4. lph. 3. em. 9. alatti önkormányzati bérlakás bérbeadásáról –,

**Határidő:** 2023. szeptember 30.

1. a 226/2019. (IX.26.) „kt.” sz. határozatot – a Karcag, Kórház utca 8. B. lph. 2. em. 11. alatti önkormányzati bérlakás bérbeadásáról **–,**

**Határidő:** 2023. október 31.

1. a 57/2019. (III.28.) „kt.” sz. határozatot – a Karcag, Rákóczi utca 39. fsz. 1. alatti önkormányzati bérlakás bérbeadásáról –,

**Határidő:** 2023. március 31.

1. a 15/2021. (II.15.) „kt.” sz. határozatot – a Karcag, Kinizsi utca 46. szám alatt található 57 m2 alapterületű önkormányzati bérlakás bérbeadásáról –,

**Határidő:** 2023. február 28.

1. a 16/2021. (II.15.) „kt.” sz. határozatot – a Karcag, Kisújszállási út 47. szám alatt található 6. számú önkormányzati bérlakás bérbeadásáról **–,**

**Határidő:** 2023. február 28.

1. a 30/2021. (II.24.) „kt.” sz. határozatot – a Karcag, Kisújszállási út 47. szám alatt található 5. számú önkormányzati bérlakás bérbeadásáról –,

**Határidő:** 2022. december 31.

1. a 92/2021. (IV.14.) „kt.” sz. határozatot – a Karcag, Kisújszállási út 47. szám alatt található 7. számú önkormányzati bérlakás bérbeadásáról és a pályázat lezárásáról –,

**Határidő:** 2023. április 30.

1. a 112/2021. (IV.29.) „kt.” sz. határozatot – a Karcag, Dózsa György út 2. szám alatt található 47 m2 alapterületű önkormányzati bérlakás bérbeadásáról –,

**Határidő:** 2023. április 30.

**Hatályon kívül helyezi:**

1. a 221/2017. (VI.29.) „kt.” sz. határozatot – a Karcag, Virág utca 16. szám alatt található önkormányzati bérlakás Hegedűs Mária Magdolna részére történő bérbeadásáról –,
2. a 79/2018. (III.29.) „kt.” sz. határozatot – a Karcag, Északi utca 37. szám alatti önkormányzati bérlakás Lakatos Attiláné és Lakatos Attila részére történő bérbeadásáról és a pályázat lezárásáról –,
3. a 185/2019. (VIII.01.) „kt.” sz. határozatot – a Karcag, Kórház utca 12. B. lph. 1. em. 7. alatti önkormányzati bérlakás bérbeadásáról **–,**
4. a 227/2019. (XI.26.) „kt.” sz. határozatot – a Karcag, Kórház utca 25. fsz. 2. alatti önkormányzati bérlakás bérbeadásáról –,
5. a 28/2021. (II.24.) „kt.” sz. határozatot – a Karcag, Kisújszállási út 47. szám alatt található 7. számú önkormányzati bérlakás pályázat útján történő bérbeadásáról –,
6. a 93/2021. (IV.14.) „kt.” sz. határozatot – a Karcag, Kisújszállási út 47. szám alatt található 7. számú önkormányzati bérlakásra vonatkozóan tartalékbérlő kijelöléséről –,
7. a 28/2022. (I.27.) „kt.” sz. határozatot – a Karcag, Széchenyi István sugárút 83. A. épület fsz. 4. alatti önkormányzati bérlakás pályázat útján történő bérbeadásáról –,
8. a 65/2022. (III.21.) „kt.” sz. határozatot – a Karcag, Széchenyi István sugárút 83. A. épület fsz. 4. alatti önkormányzati bérlakás bérbeadásáról és a pályázat lezárásáról –,
9. a 312/2014. (XII.18.) „kt.” sz. határozatot – a Karcag, Táncsics M. krt. 1-3. 4. lph. fsz. 1. alatti önkormányzati bérlakás Szujó Éva részére történő bérbeadásáról –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Dr. Bukács Annamária irodavezető

**Szepesi Tibor polgármester:** Bejelentette, hogy a 13. napirendi pont tárgyalásánál zárt ülést rendel el.

Tájékoztatta a jelenlévőket, hogy az Mötv. 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Szepesi Tibor polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

|  |  |
| --- | --- |
| **14. napirendi pont:** | Javaslat a „Polgármesteri Dicséret” elismerésről és annak adományozási rendjéről szóló rendelet-tervezetre  Előadó: Rózsa Sándor jegyző |

**Szepesi Tibor polgármester:** Törvény lehetőséget ad az önkormányzat képviselő‑testületének díjak adományozására akkor, ha ezt rendeletben határozza meg. Ez a rendelet azt tartalmazza, hogy elismerést tudjanak adni azok részére, akik munkájukkal Karcag város lakossága érdekében kiemelkedő munkát végeztek, munkájukkal hozzájárultak a város fejlesztéséhez, élhetőbbé tételéhez, környezetének megszépítéséhez, értékeinek megóvásához, a város működésének és közszolgáltatásának minél magasabb szinten történő ellátásához, akár egy-egy fontosabb esemény kapcsán is. Vitára bocsátotta a napirendet.

Kérdés, hozzászólás van-e?

**Dr. Kanász-Nagy László képviselő, az Ügyrendi és Jogi Bizottság elnöke:** A bizottság megtárgyalta a jutalmazásnak az alapításáról szóló rendelet-tervezetet és a Polgármesteri Dicséretet egyhangúan támogatta, valamint a képviselő-testületnek elfogadásra javasolta.

További kérdés, észrevétel nem hangzott el.

**Szepesi Tibor polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 11/2022. (IV.29) önkormányzati rendelete

a „Polgármesteri Dicséret” elismerésről és annak adományozási rendjéről

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, az Alaptörvény 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 42. § 3) pontjában meghatározott feladatkörében eljárva az alábbi rendeletet alkotja:

Általános rendelkezések

**1. §** (1)Karcag város lakossága érdekében végzett kiemelkedő munka elismerésére Karcag Városi Önkormányzat „Polgármesteri Dicséret” elismerés adományozható.

(2) „Polgármesteri Dicséret” elismerés adományozható azoknak a természetes személyeknek, akik munkájukkal hozzájárultak Karcag Város fejlesztéséhez, élhetőbbé tételéhez, környezetének megszépítéséhez, értékeinek megóvásához, a város működtetésének és közszolgáltatásának minél magasabb szinten történő ellátásához.

(3) A díjazottak részére elismerő oklevél kerül átadásra.

1. A „Polgármesteri Dicséret” elismerés odaítéléséről a polgármester bármikor dönthet.
2. A „Polgármesteri Dicséret” elismerés odaítéléséről a polgármester határozattal dönt.
3. A „Polgármesteri Dicséret” elismerés évente többször is adható.
4. A” Polgármesteri Dicséret” elismerés bármelyik képviselő-testületi ülésen átadható.

A „Polgármesteri Dicséret” elismerés megjelenítése

**2. §** (1) Az elismerés adományozását díszes kivitelű oklevél tanúsítja, melyet a polgármester ír alá.

Az oklevélnek tartalmaznia kell:

1. az adományozó megjelölését
2. az adományozott nevét
3. az adományozás jogcímét
4. az adományozó határozat számát, keltét
5. az aláírást
6. Karcag Városi Önkormányzat bélyegző lenyomatát

(2) Az elismeréssel együtt nettó 50.000,- Ft pénzjutalom kerül átadásra.

***Záró rendelkezés***

**3. §** E rendelet a kihirdetését követő napon lép hatályba.

Karcag, 2022. április 22.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

Karcag Városi Önkormányzat a Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott feladatkörében eljárva megalkotja a „Polgármesteri Dicséret” elismerésről és annak adományozási rendjéről szóló rendeletét.

**RÉSZLETES INDOKOLÁS**

**1. §-hoz**

Rendelkezik az elismerhető személyek, szervezetek és csoportok köréről, az adományozás feltételeiről, az adományozható elismerések számáról.

**2. §-hoz**

A „Polgármesteri Dicséret” elismerést tanúsító oklevél kiviteléről és tartalmáról és az elismeréssel együttjáró összegről rendelkezik.

**3.§-hoz**

A rendelet hatályba lépéséről rendelkezik.

**Szepesi Tibor polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb, munkaterv szerint

**2022. május 26-án (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |